### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

**Hvad vil vi gerne opnå? Hvorfor stilles forslaget?**

På baggrund af konkrete sager omkring uregelmæssigheder i almene boligorganisationer, herunder den aktuelle sag om Østjysk Bolig, samt væksten i tilsynsopgaven i kraft af de øgede bevillinger til det almene område med budgetforlig 2016-2019 og 2021, der øger kvoten til alment byggeri, er der behov for at øge driftsbevillingen til Tilsynet med de almene boligorganisationer

Behovet skal ses i lyset af, at rådmanden for Teknik og Miljø i januar 2021 nedsatte en arbejdsgruppe med deltagelse af BL’s 5. kreds og Teknik og Miljø, som skulle komme med forslag til at skabe større gennemsigtighed i den almene sektor og et styrket kommunalt tilsyn. Det forventes, at arbejdsgruppens afrapportering behandles på byrådsmøde maj/juni 2021, ligesom det forventes, at arbejdsgruppen vil foreslå en række initiativer implementeret, der forudsætter et styrket tilsyn.

**Eventuelle input til hvem, hvad, hvordan og hvor mange ressourcer**

For at kunne effektuere ovenstående er der behov for at øge bevillingen til driften af området med 2,0 mio. kr. pr. år svarende til tre årsværk.

Det bemærkes, at Transport- og Boligministeriet i februar 2021 barslede med ”Analyse af tilsyn med den almene boligsektor”. KL forventer på denne baggrund og på baggrund af KL’s fagudvalgs og bestyrelses drøftelser i foråret 2021 at fremlægge forslag om indsatser til understøttelse af kommunernes tilsynsopgaver for forligskredsen bag boligaftalen."

Kontaktpersoner fra partiet: Kjeld Christoffersen, Frida Johnsen og Mike Frederiksen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.